De quines mencions de entitats geopolítiques es parla en el text següent?
'No és culpa dels qui volem més llibertat que visquem avui una regressió a dècades enrere. És culpa de qui creu que la unitat d’Espanya està per damunt de la democràcia i de la llibertat dels ciutadans'
Supose que molts lectors han vist les imatges filmades pels veïns d’Arenys de Mar l’altra nit. S’hi veu un escamot d’encaputxats espanyolistes que recorre la riera arrencant pancartes i estelades. Es tracta d’un grup petit, però que transmet una enorme violència, desproporcionada per a la realitat de la nostra societat. L’actitud, les amenaces que profereixen, el seu menyspreu evident per la democràcia i pels drets dels altres són ben representatius d’un model de fer política que al Principat era molt desconegut, encara que en algunes parts del país ja el coneixíem bé de fa anys.
D’aquesta mena de gent, feixistes conscients o inconscients, n’hi ha en totes les societats. Es tracta de gent generalment poruga i covarda, sense arguments racionals ni capacitat de debatre, que només s’animen en contacte amb la força, que troben la identitat en la violència d’estat i fent-se’n agents voluntaris. No volen participar en el debat democràtic ni escoltar què tenen a dir els seus ciutadans. Ben a l’inrevés: volen que els seus conciutadans no opinen. Per això no dediquen gens de temps a construir un discurs. No enganxen cartells, els arrenquen. No fabriquen arguments, proven de llevar-los, si més no, de la via pública.
Espanya, Arenys de Mar, Principat